Super Bowl LVII

Super Bowl LVII er den kommende tittelkampen i National Football League (NFL) for 2022-sesongen. Kampen spilles mellom vinnerne av American Football Conference (AFC) Kansas City Chiefs og vinnerne av National Football Conference (NFC) Philadelphia Eagles. Kampen skal utspilles 12. februar 2023 i State Farm Stadium i Glendale i Arizona med avspark 16:30 MST, 00:30 CET.
Det blir det fjerde Super Bowl i storbyområdet Phoenix, hvor sist kamp var Super Bowl XLIX i 2015 også i State Farm Stadium (da under navnat University of Phoenix Stadium). Fox står for TV-dekning av kampen i USA. I Norge sendes kampenen på VG+. Rihanna er artist under halftime-showet.


== Bakgrunn ==


=== Valg av vertsby ===
Det ble introdusert en ny prosess for å velge vertsby for Super Bowl etter Super Bowl LVI. Hvor byer tidligere hadde mulighet til å lever søknader for kampen, velger ligaen nå ett stadion for hver kamp og tar ikke lenger imot søknader; den valgte byen setter deretter sammen et forslag som blir stemt på under ligaens eiermøter.
Arizona var det første stedet som ble valgt med denne prosessen; deres forslag ble enstemmig vedtatt 23. mai 2018.Den offisielle logoen ble avduket 14. februar 2022; den følger den oppdaterte malen introdusert med Super Bowl LVI og inkluderer en ørken og en himmel (sistnevnte minner om Arizonas delstatsflagg) som skal gjenspeile vertsregionens landskap.


=== Kritikk mot valg av vertsby ===
I februar 2022 signerte over 200 religiøse ledere, inkludert pastor Jesse Jackson og pastor William Barber, et opprop til NFLs kommissær Roger Goodell hvor de oppfordret ham til å flytte Super Bowl LVII ut av Arizona etter at delstaten innførte lovene HB 1003, SB 1485 og SB 1819, som alle strammet inn på stemmerettigheter. Nestleder for det Demokratiske parti i Arizona Brianna Westbrook uttrykte også sin støtte for å flytte Super Bowl etter at delstaten vedtok SB 1138 og SB 1165, som begrenset tilgang til kjønnsbekreftende kirurgi for unge transpersoner og innførte strengere regler for transpersoners deltakelse i skoleidretten.


== Lag ==


=== Kansas City Chiefs ===

Kansas City hadde lagets tiende vinnende sesong på rad under hovedtrener Andry Reid, med et sesongresultat på 14–3 nådde de Super Bowl for tredje gang på fire år etter seiere over Jacksonville Jaguars i divisjonsrunden og Cincinnati Bengals i AFC Championship Game.
Chiefs byttet bort wide receiver Tyreek Hill til Miami Dolphins i offseason mot flere draft picks, men klarte å avslutte sesongen med NFLs beste angrep til tross for tapet av stjerne spilleren, da de ledet ligaen i yards (7 032) og poeng (496). Quarterback Patrick Mahomes ble utvalgt til Pro Bowl for femte år på rad, og ledet ligaen med en personlig rekord på 5 250 pasningsyards og 41 touchdowns, og kastet 12 interceptions. Han hadde nest høyest passer rating i ligaen med 105,2, og hadde også 354 yards og fire touchdowns på løp. Mahomes satte rekorden for flest yards totalt i en sesong av en quarterback med 5 608 (den gamle rekorden tilhørte Drew Brees). Pro Bowl tight end Travis Kelce var lagets beste mottaker med 1 338 mottatte yards og 12 touchdowns. Laget hentet inn også noen veteraner for å erstatte Hill: JuJu Smith-Schuster (933 yards og 3 touchdowns) og Marquez Valdes-Scantling (687 yards og 2 touchdowns). På bakken ledet nykommeren Isiah Pacheco, som tok over etter at starteren Clyde Edwards-Helaire ble skadet midt i sesongen. Pacheco avsluttet sesongen med 830 yards og 5 touchdowns på løp, og tok også imot pasninger for 130 yards. Veteranen Jerick McKinnon hadde 803 yards fra scrimmage og 10 touchdowns. Lagets offensive line hadde tre Pro Bowlere: guard Joe Thuney, tackle Orlando Brown Jr. og center Creed Humphrey. Punter Tommy Townsend ble også utvalgt til Pro Bowl, og var nummer to i NFL i yards per punt (50,4) og ledet ligaen i punt yards etter returns med 45,4.
Kansas Citys defensive line inkluderte Pro Bowl defensive tackle Chris Jones, som ledet laget med 15,5 sacks, samt defensive ends George Karlaftis (6 sacks, 7 pasninger forsvart) og Frank Clark (5 sacks). Linebacker Nick Bolton ledet laget med 100 taklinger, og hadde også 2 sacks og 2 interceptions. Lagets secondary var ledet av cornerback L'Jarius Sneed (3 interceptions, 108 taklinger, 3 fumbles forårsaket, 3,5 sacks) og safety Juan Thornhill (3 interceptions, 71 taklinger).Det blir Kansas Citys femte Super Bowl, etter seier i Super Bowls IV og LIV og nederlag i Super Bowls I og LV. Chiefs vant også ligatittelen i American Football League i 1962.


=== Philadelphia Eagles ===

I hovedtrener Nick Siriannis andre år startet Eagles sesongen med åtte strake seiere og avsluttet sesongen 14–3 før de sikret to solide seiere i sluttspillet på vei til Super Bowl (New York Giants i divisjonsrunden og San Francisco 49ers i NFC Championship Game) med en sammenlagtstilling på 69–14. Laget stilte sterkt både på angrep og forsvar, med 477 poeng for (#3 i NFL) og kun 344 poeng mot (#8) og sendte åtte spillere til Pro Bowl, som var flest i ligaen.Pro Bowl quarterback Jalen Hurts ledet angrepet og satte personlige rekorder i prosentandel fullførte pasninger (66 %), pasningsyards (3 701) og touchdownpasninger (22), og kastet kun seks interceptions for en passer rating på 101,5, fjerde best i NFL. Hurts hadde også 736 yards og 13 touchdowns på løp, nest flest i ligaen. Pro Bowl wide receiver A.J. Brown, som Eagles byttet til seg fra Tennessee Titans under NFL Draft i 2022, hadde 1 496 mottatte yards og 11 touchdowns, og DeVonta Smith hadde 1 196 yards og scoret syv ganger. Tight end Dallas Goedert var også et pålitelig mål for Hurts, med 702 mottatte yards og 3 touchdowns. Pro Bowl running back Miles Sanders var nummer fem i NFL med 1 269 yards og 11 touchdowns på løp, for et snitt på 4,9 yards per løp. Laget hadde også tre offensive linemen i Pro Bowl: guard Landon Dickerson, tackle Lane Johnson og center Jason Kelce. Kicker Jake Elliott scoret på 20 av 23 field goals (87 %), inkludert 5 av 6 fra over 50 yards.
Phialdelphias forsvar var nest best i ligaen på yards tillatt (5 125) og satte en NFL-rekord med fire spillere som hadde minst ti sacks. Eagles’ defensive line bestod blant annet av defensive ends Josh Sweat ogBrandon Graham, som begge hadde 11 sacks, samt defensive tackles Fletcher Cox (7 sacks), Javon Hargrave (11 sacks) og Milton Williams (4 sacks). Pro Bowl linebacker Haason Reddick var nummer to i NFL med 16 sacks, og forårsaket også fem fumbles hvorav han selv plukket opp tre. Linebackers T.J. Edwards og Kyzir White hadde begge over 100 taklinger og forsvarte syv pasninger. I lagets secondary var safety C.J. Gardner-Johnson en av ligalederne med seks interceptions, og Pro Bowl cornerback Darius Slay og All-Pro cornerback James Bradberry hadde tre hver.Det blir Philadelphias fjerde Super Bowl, med seier i Super Bowl LII og nederlag i Super Bowls XV og XXXIX. Eagles vant også tre NFL-titler før Super Bowl-æraen, i 1948, 1949 og 1960.


=== Sluttspillet ===


=== Merknader før kampen ===

Som hjemmelag ifølge den årlige rotasjonen mellom conference valgte Eagles å bruke de grønne hjemmeuniformene. Chiefs bruker de hvite uniformene. Ingen av lagene har annonsert fargen på buksene.Som hjemmelag får Eagles også trene i vertslaget Arizona Cardinals’ treningsfasiliteter uken før kampen. Chiefs trener på Arizona State University. Begge ligger i Tempe.Kampen har blitt referert til som «The Andy Reid Bowl» ettersom Chiefs’ hovedtrener Andy Reid var Eagles’ hovedtrener fra 1999 til 2012. Reid ble den femte hovedtreneren til å møte sitt gamle lag i et Super Bowl, etter Weeb Ewbank (Super Bowl III), Dan Reeves (XXXIII), Jon Gruden (XXXVII) og Pete Carroll (XLIX).Kampen har også fått kallenavnet «The Kelce Bowl» da dette blir det første Super Bowl hvor to brødre spiller mot hverandre: Chiefs tight end Travis Kelce og Eagles center Jason Kelce.Det blir også det første Super Bowl hvor begge lagenes startende quarterbacks er fargede: Patrick Mahomes for Chiefs og Jalen Hurts for Eagles.


== Mediedekning ==
Super Bowl LVII blir dekket av Fox (per den 3-årige rotasjonen mellom Fox NBC og CBS, NFLS tre hovedpartnere). Super Bowl LVII blir den siste kampen under ligaens nåværende TV-kontrakt. Kampen kan også strømmes på mobile enheter via NFL+. Spanskspråklig dekning tilbys av Fox Deportes.Dette blir Kevin Burkhardt og Greg Olsens første Super Bowl som Fox’ nye kommentatorer, etter at de erstattet Joe Buck og Troy Aikman som gikk over til ESPN/ABC.  Erin Andrews og Tom Rinaldi er sidelinjereportere og Mike Pereira er regelekspert.


=== Internasjonalt ===
I Norge sendes kampen på VG+ Sport, som også sendte to søndagskamper hver uke i seriespillet.
I Canada eier Bell Media rettighetene til å dekke kampen, som sendes på engelsk på TSN, CTV og CTV 2; RDS dekker kampen på fransk. Kampen strømmes også på TSN+ og DAZN.
I Storbritannia og Irland sendes kampen på gratiskanalen ITV og betalingskanalen Sky Showcase (samt søsterkanalene Sky Sports Main Event og Sky Sports NFL). BBC Radio 5 Live står for radiodekning.
I Australia sendes kampen på Seven Network og søsterkanalen 7mate samt strømmetjenesten 7plus.
I Latin-Amerika blir kampen sendt på ESPN (Latin America) samt strømmeplatformen Star+.
I Tyskland er det siste året at kampen dekkes av ProSieben; rettighetene overføres til RTL Group fra 2023-sesongen av.
I Østerrike er det også siste året at kampen dekkes av ProSieben, Puls 4 og Puls 24 (for engelske kommentatorer). Alle kanalene tilhører samme mediegruppe: ProSiebenSat.1 Media; TV-rettighetene for NFL går over til RTL Group (RTL, Nitro) før 2023-sesongen, som også sender i Østerrike.
I Sverige blir kampen sendt på TV12 for første gang, samt på strømmetjenesten C More etter at rettighetene ble overført fra NENT/Viaplay, som hadde holdt NFL-rettighetene i Sverige siden 1980-tallet.
I Frankrike blir kampen sendt på beIN Sports og La Chaîne L'Équipe.
I Mexico bli kampen sendt på Canal 5 fra TelevisaUnivision, Azteca 7 fra TV Azteca og Fox Sports.
I Italia dekkes kampen av Rai 2 fra RAI - Radio Televisione Italiana og gjennom strømmetjenesten DAZN.
I Spania eier Movistar Plus rettighetene til NFL, og kampen sendes på deres betalingskanal.


== Underholdning ==


=== Før kampen ===
Den amerikanske countrysangeren Chris Stapleton skal synge nasjonalsangen før kampen. Skuespilleren Sheryl Lee Ralph synger Lift Every Voice and Sing, og Kenneth «Babyface» Edmonds synger America the Beautiful. Alle tre sangene blir også fremført på tegnspråk.


=== Halftime ===
Den 23. september 2022 ble det annonsert at Apple Music hadde erstatte Pepsi som eier av navnerettighetene til halftime-showet etter ti år.Den 25. september ble det annonsert at Rihanna skulle spille under halftime-showet. Dette blir Rihannas første livekonsert på over fem år. Rihanna hadde tidligere boikottet arrangementet i solidaritet med Colin Kaepernick.


== Kampreferat ==


=== Box score ===


== Dommere ==
Super Bowl LVII skal ha syv dommere. feature seven officials. Nummeret i parentes viser dommernes uniformnummer.
Referee: Carl Cheffers (51)
Umpire: Roy Ellison (81)
Down judge: Jerod Phillips (6)
Line judge: Jeff Bergman (32)
Field judge: John Jenkins (117)
Side judge: Eugene Hall (103)
Back judge: Dino Paganelli (105)
Replay official: Mark Butterworth


== Referanser ==


== Eksterne lenker ==
Offisielt nettsted
Nettside for vertskommitéen